Šahy

::*Šahy môže byť aj starší názov Sasinkova, pozri [[Sasinkovo]].*

**Šahy** (v minulosti *Ipoľské Šiahy*, , ) sú pohraničné mesto na Slovensku ležiace v okrese Levice v Nitrianskom kraji.

## Polohopis
### Ulice
Medzinárodná cesta E77 Budapešť – Krakov vedie stredom mesta po ulici SNP, cez Hlavné námestie a pokračuje cez ipeľský most, po Hontianskej ulici k hraničnému prechodu. Na bývalej Sedliackej ulici, teraz ulici Janka Kráľa, je postavené sídlisko, ktoré býva počas povodní pod vodou. Na Hlavnom námestí je knižnica, radnica, hotel a autobusová stanica. Na Lesnej ceste je bývalý židovský cintorín, na Ružovej ulici je rekonštruovaná synagóga, na Mládežníckej ulici je slovenské aj maďarské gymnázium.

### Vodné toky
Cez mesto Šahy tečie rieka Ipeľ a oddeľuje časť Homok od zvyšku mesta. Na západ od mesta sa do Ipľa vlieva Krupinica. V Preseľanoch ústi do Ipľa Kamenec.

## Názov
Názov mesta pravdepodobne pochádza od vlastného mena šachor, ktoré označuje vodnú rastlinu, ktorá sa v močaristom povodí rieky Ipeľ hojne nachádzala a pôvodní slovenskí obyvatelia nížin ňou pokrývali strechy. Podľa inej hypotézy meno pochádza zo staromaďarského *ság* (= kopec, zem), čo však nie je možné historicky doložiť. Iná podobná nepodložené hypotéza hovorí o zhodnosti s menom kabarského kmeňa. Ipolyság doslova znamená Poiplie.

## Dejiny
Mesto sa spomína prvýkrát v roku 1244 pod menom *Saag*. Vzniklo najprv ako osada pri kláštore premonštrátov, ktorého hlavná budova dodnes stojí hneď vedľa katolíckeho kostola. Katolícky kostol bol postavený v období baroka, v období po tureckých nájazdoch takmer do tla vyhorel, do dnešného dňa sa však zachoval pôvodný ústupkový portál bohato zdobený reliéfmi s rastlinnými motívmi. Mesto bolo v minulosti sídlom župy a malo právo meča – právo popravovať odsúdených.

### Mesto a [[Židia]]
V Šahách žili Židia početnejšie od 19. storočia, na prelome 19. a 20. storočia založili najstaršiu tlačiareň mesta – Neumannovu tlačiareň. V meste sú aj dnes dva židovské cintoríny, na severe mesta ortodoxný a druhý na Homoku. V Šahách bola aj škola Talmudu. Z troch synagóg stoja dve. Veľkú synagógu predala židovská obec okolo roku 1970 mestu, druhá patrí dnes k Hontianskemu múzeu a stojí tam pamätník obetiam holokaustu. Okolo roku 1900 mala židovská komunita 1 200 členov, asi štvrtinu obyvateľstva. Tá bola v roku 1944 deportovaná do koncentračných táborov. Podľa informácie primátora mesta Ing. Jána Lőwyho sa po vojne vrátilo sotva 30 ľudí, mnohí hneď emigrovali. Posledný obyvateľ Šiah iba s židovskými predkami umrel v roku 2006.

## Časti mesta
* Preseľany
* Tešmák
* Homok

## Obyvateľstvo
Celkový počet obyvateľov podľa stránky je 7 123, z toho národnosti maďarskej (58%), slovenskej (39%) a inej (2 %).

## Kultúra a zaujímavosti
### Pamiatky
* Rímskokatolícky kostol Nanebovzatia Panny Márie, jednoloďová pôvodne románska stavba s polygonálne ukončeným presbytériom a dvoma vežami tvoriacimi súčasť jej hmoty z obdobia okolo roku 1238. Kostol bol súčasťou komplexu premonštrátskeho kláštora. Stavba bola poškodená počas tureckých nájazdov a bola výrazne barokovo prestavaná v období okolo roku 1738. Počas výskumu v roku 2008 boli objavené románske murivá aj v severnej časti lode, čo potvrdzuje, že z pôvodnej stavby sa dochovalo viac než bol pôvodný predpoklad. Najhodnotnejším prvkom kostola je románsko-gotický ústupkový portál zdobený rastlinnými, figurálnymi a zvieracími motívmi. Portál predstavuje na území Slovenska ojedinele dochované dielo vysokej kvality. Z pôvodného kláštora sa dochovalo jedno krídlo okolo rajského dvora, ktoré slúžilo v neskoršom období ako sýpka. Ide o dvojpodlažnú trojtraktovú gotickú stavbu na pôdoryse obdĺžnika zo 14. až 15. storočia.

Ipolyság039.JPG|Kostol Nanebovzatia Panny Márie
Ipolyság041.JPG|Románsko-gotický portál
Ipolyság044.JPG|Interiér kostola
Ipolysági templom- (16).JPG|Jeden z epitafov v interiéri
Ipolyság-premontrei kolostor.JPG|Bývalý premoštrátsky kláštor

* Bývalý župný dom, dvojpodlažná neskoroklasicistická dvojtraktová stavba z rokov 18271841. Stavbe dominuje stredný päťosový rizalit členený pilastrami. Atika v podobe balustrády je bohato dekorovaná sochami, na stredovej osi je umiestnený erb Hontianskej stolice. Okná majú dekoratívne polkruhové suprafenestry s ornamentálnymi vlysmi. V pivnici tohto domu bol v roku 1848 väznený Janko Kráľ, napísal tu báseň *Šahy* V objekte v súčasnosti sídli mestský úrad. 

* Mariánsky stĺp so sochou Immaculaty, klasicistické sochárske dielo z roku 1858. Nachádza sa v parku na Hlavnom námestí.

* Synagóga status quo ante, sieňový priestor s liatinovou galériou z roku 1852. Fasáda synagógy je trojosová s troma vstupmi. V atike sú umiestnené dosky Desatora. Po obnove v nej sídli galéria súčasného umenia.  

* Ortodoxná synagóga, maursko-secesná halová stavba z roku 1929. V interiéri sa nachádza liatinová galéria. Trojosová fasáda je historizujúca, zakončená doskami Desatora. V druhej polovici 20. storočia bola necitlivo prestavaná. 

* Židovské cintoríny, ortodoxný a status quo ante
* Hontianska kalvária, súbor secesných zastavení z roku 1907. Stojí na mieste staršej kalvárie postavenej Jezuitmi v 18. storočí.
* Kaplnka Sedembolestnej Panny Márie z roku 1770

Ipolyság015.JPG|Radnica, bývalý župný dom
Ipolyság019.JPG
Ipolyság031.JPG|Atika s erbom hontianskej stolice
Ipolyság032.JPG
Ipolyság030.JPG|Mariánsky stĺp


### Múzeá
* Hontianske múzeum a galéria Ľudovíta Simonyiho

## Hospodárstvo a infraštruktúra
### Doprava
Medzinárodný hraničný prechod Šahy/Parassapuszta medzi Slovenskom a Maďarskom, významný pre cestný tranzit z Balkánu cez Maďarsko a Slovensko do Poľska. Prechod stratil vstupom Slovenska a Maďarska do Schengenského priestoru dňa 21. decembra 2007 svoju funkciu.

#### Železnica
* Dňa 24. septembra 1886 bola odovzdaná trať Šahy – Čata, čím boli Šahy napojené na Štúrovo a Bratislavu
* Dňa 15. augusta 1891 bola odovzdaná trať Šahy – Drégelypalánk (Drégeľská Pálanka) – Balassagyarmat (Balážske Ďarmoty)
* Dňa 7. apríla 1899 bola odovzdaná trať Šahy – Krupina
* Dňa 11. júla 1909 prišiel prvý vlak z Budapešti
* Rok 1918: stanovením československej hranice bola prerušená trať v úseku Šahy – Drégelypalánk ()
* Dňa 15. januára 1925 boli otvorením trate Krupina – Zvolen spojené Šahy so stredným Slovenskom
* Dňa 2. februára 2003 bola prerušená osobná doprava na trati Krupina – Šahy – Čata
* Dňa 15. júna 2003 bola obnovená osobná doprava na trati Šahy – Čata
* Dňa 2. januára 2019 obnovená osobná doprava na úseku Zvolen – Šahy

### Školstvo
* Gymnázium Šahy s vyučovacím jazykom slovenským
* Gymnázium Šahy s vyučovacím jazykom maďarským
* Cirkevné osemročné gymnázium Ferenca Fegyvernekiho s vyučovacím jazykom maďarským v Šahách
* Stredná odborná škola – Szakközépiskola s vyučovacím jazykom slovenským aj maďarským
* Odborné učilište internátne
* Základná škola Janka Kráľa s vyučovacím jazykom slovenským
* Základná škola, E.B. Lukáča 6 s vyučovacím jazykom slovenským
* Základná škola Lajosa Pongrácza s vyučovacím jazykom maďarským
* Cirkevná základná škola Ferenca Fegyvernekiho s vyučovacím jazykom maďarským
* Špeciálna základná škola s materskou školou internátna 

## Šport
* Telovýchovná jednota TJ SAAG Šahy, oddiely: karate, tenis, stolný tenis 
* Futbalový klub – FK Slovan Šahy
* Body Building Club Tešmak
* Klub horských cyklistov Ipeľ Šahy
* Kulturistický klub Šahy

## Osobnosti mesta
### Rodáci
* Ľudovít Winter (* 1870 – † 1968), budovateľ kúpeľov Piešťany
* Ferdinand Daučík (* 1910 – † 1986), hráč Slovana a Slávie, reprezentant na dvoch majstrovstvách sveta, tréner FC Barcelona
* Juraj Berczeller (* 1914 – † 2008), hudobník, kapelnik, skladateľ, klavirista a aranžer. Zakladateľ známej Tatra revue v Bratislave, dnešné Štúdio L+S.
* István Harna (* 1940), poslanec Národnej rady Slovenskej republiky
* László Gyurgyík (* 1954), sociológ 
* Pál Csáky (* 1956), bývalý podpredseda vlády Slovenska
* Tibor Tóth (* 1957), bývalý vedúci Úradu vlády Slovenskej republiky, exposlanec Národnej rady Slovenskej republiky, poslanec nitrianskeho Vyššieho Územného Celku
* Tibor Bastrnák (* 1964), poslanec Národnej rady Slovenskej republiky

### Pôsobili tu
* Alojz Sokol (* 1871 – † 1932), tu vyrástol, chodil do školy
* Ladislav Ballek (* 1941 – † 2014), veľvyslanec SR v Prahe, spisovateľ – romány z teritória mesta a okolia, chodil tu do gymnázia

### Čestné občianstvo
* 1994 – Ľudovít Simonyi
* 2001 – Ladislav Ballek
* 2001 – István Harna
* 2001 – Péter Hunčík
* 2002 – Ernest Zórád
* 2002 – MUDr. Ladislav Kiss
* 2002 – Tibor Tóth
* 2003 – János Pongrácz
* 2005 – Pablo Urbányi, Karol Zábrády

## Partnerské mestá
*  Vác, Maďarsko, (po slovensky Vacov), mesto ležiace na ceste medzi Šahami a Budapešťou.
*  Szécsény, Maďarsko

## Pozri aj
* Zoznam kultúrnych pamiatok v Šahách
* Preseľany
* Gymnázium Šahy

## Referencie

## Literatúra
* Ing. František Danis/Danis Ferenc: ŠAHY Pohraničné mesto * IPOLYSÁG a határmenti város

## Iné projekty

## Externé odkazy
* 
* Neoficiálna stránka o meste
* Apsida.sk- profil románskeho kostola


Kategória:Okres Levice
Kategória:Mestá na Slovensku